
2026. ÉVI ÉVES KÖZFELADAT-ELLÁTÁSI SZERZŐDÉS

amely létrejött

egyrészt Budapest Főváros Önkormányzata (székhely: 1052 Budapest, Városház u. 9-11., KSH szám: 15735636-8411-321-01, képviseli: Karácsony Gergely főpolgármester), (a továbbiakban: Önkormányzat),

másrészt Budapest Főváros Vagyonkezelő Központ Zártkörűen Működő Részvénytársaság (rövidített nevén: BFVK Zrt., székhely:1013 Budapest Attila út. 13/a. cégjegyzékszám: Cg.01-10-042695, adószám: 12006003-2-43; képviseli: Barts J. Balázs vezérigazgató), (a továbbiakban: Közfeladat-ellátó)

(külön-külön: Fél, együttesen: Felek) között az alulírott napon és helyen az alábbi feltételek mellett:

ELŐZMÉNYEK:

Az Önkormányzat és Közfeladat-ellátó 2021. április 1-jei hatállyal, 10 évre szóló Közfeladat-ellátási Keretszerződést kötött (a továbbiakban: Keretszerződés) a nemzeti vagyongazdálkodás körébe tartozó közfeladatok ellátására: így különösen a nemzeti vagyon megőrzése, értékének és állagának védelme, rendeltetésének megfelelő, a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értéknövelő használata, hasznosítása, gyarapítása, továbbá az Önkormányzat feladatának ellátása szempontjából feleslegessé váló vagyontárgyak elidegenítése tárgyában.

A Keretszerződés 6. pontja értelmében tárgyévre vonatkozóan éves szerződést szükséges kötni, amelyben rendelkezni kell többek között az adott évre vonatkozó Közfeladatok részletezéséről és a konkrét feladatok elvégzéséhez kapcsolódó ingatlanokról és ingókról (Vagyonelemek és közfeladatok meghatározása), a finanszírozás összegéről, valamint az elszámolási kötelezettségekről és a források felhasználásának egyéb feltételeiről.

A Kormány az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében Magyarország egész területére a 424/2022. (X. 28.) számú Kormányrendelettel veszélyhelyzetet hirdetett ki (a továbbiakban: veszélyhelyzet). Közfeladat-ellátó a Keretszerződés szerinti feladatainak ellátása során, azok keretében közreműködik a Korm. rendelettel érintett veszélyhelyzet kihirdetésére okot adó körülmények miatt hazájukból elmenekülők magyarországi ellátásában.

A már elrendelt veszélyhelyzet, illetve a Magyarország Alaptörvénye szerint a jelen Éves Szerződés hatálya alatt esetlegesen elrendelésre kerülő különleges jogrend (rendkívüli állapot, szükségállapot vagy veszélyhelyzet) összefüggésében Felek rögzítik, hogy az a Keretszerződésben rögzített vis maior rendelkezések szerinti, ellenőrzési körükön kívül eső, a Keretszerződés megkötésekor előre nem látható körülménynek minősül, amelyre tekintettel szükséges a jelen Éves Szerződés szerinti kötelezettségek, feladatok és finanszírozási mód meghatározásának ebből a szempontból történő áttekintése. Fentiekre figyelemmel a Közfeladat-ellátó kijelenti, hogy a Keretszerződésben foglalt feladatait a 2026. évben is megfelelően el tudja látni azzal, hogy a biztonságos szolgáltatási szint fenntartása, a feladatellátás megfelelő finanszírozása érdekében Felek nyomon követik és értékelik a különleges jogrend következményeinek a Közfeladat-ellátó által biztosítandó tevékenységekre gyakorolt kihatásait, és a ténylegesen realizálható bevételek és költségek ismeretében gondoskodnak a 2026. évi közfeladat-ellátás és ellentételezése szükséges összhangjáról.

A Budapest Főváros Önkormányzata 2026. évi összevont költségvetéséről szóló 32/2025. (XII. 30.) önkormányzati rendelet (a továbbiakban: „Költségvetési rendelet”) 32. § (4) bekezdés a) és b) pontja értelmében, azon gazdasági társaság esetében, amelynek van hatályos közszolgáltatási keretszerződése, de nincs még jóváhagyott 2026. évi közszolgáltatási szerződése, a közszolgáltatási keretszerződés alapján a Költségvetési rendelet hatályba lépését követő legfeljebb 90 napig utalható kompenzáció (támogatás vagy ellentételezés) a társaság likviditása fenntartásához szükséges mértékben és kizárólag a 2025. évi közfeladat-ellátási szerződésben meghatározott közfeladatok ellátására, az ott meghatározott feltételek szerint.

Hivatkozással a Keretszerződés 6.1. (Éves Szerződés megkötése) pontjára Felek jelen szerződést (a továbbiakban: Éves Szerződés) kötik. 

1. Az Éves Szerződés időbeli hatálya 
Felek rögzítik, hogy az Éves Szerződés mindkét Fél általi aláírásának napjával, amennyiben az nem egy napra esik, a későbbi aláírás napján jön létre, azzal, hogy 2026.  január 01. és 2026. december 31. közötti időszakra szabályozza mindazon közfeladat-ellátási tevékenységek teljesítését és ellentételezését, amelyek teljesítése, illetve dokumentáltan elfogadott részleges teljesítése ezen időszakban történik, függetlenül attól, hogy bizonyos esetekben az Ellentételezés tényleges kifizetése későbbi időpontban történik. 

2026. január 1. napjától az Éves Szerződés megkötéséig a Keretszerződés 6.1. pontja alapján a tárgyévet megelőző évben hatályos 2025. évi Éves Szerződés alapján elvégzett közfeladatok elszámolása a 2026. évi Éves Szerződés finanszírozási keretei között az Előirányzott Ellentételezésből történik.

2. [bookmark: _Hlk2762835]A 2026. évi Előirányzott Ellentételezés



2026. január 1. és 2026. december 31. közötti időszakra Előirányzott Ellentételezés összege nettó 3 542 593 777,-Ft, azaz hárommilliárd- ötszáznegyvenkettőmillió- ötszázkilencvenháromezer- hétszázhetvenhét forint + 956 500 320,-Ft áfa, azaz kilencszázötvenhatmillió- ötszázezer- háromszázhúsz forint áfa, mindösszesen bruttó: 4 499 094 097,-Ft, azaz négymilliárd- négyszázkilencvenkilencmillió- kilencvennégyezer-kilencvenhét forint.
Az Előirányzott Ellentételezés összegéből a 
· Szolgáltatási díj nettó 2 660 117 077,-Ft, azaz kettőmilliárd- hatszázhatvanmillió-száztizenhétezer-hetvenhét forint + 718 231 611,-Ft, azaz hétszáztizennyolcmillió-kettőszázharmincegyezer- hatszáztizenegy forint áfa, mindösszesen 3 378 348 688,-Ft, azaz hárommilliárd- háromszázhetvennyolcmillió -háromszáznegyvennyolcezer- hatszáznyolcvannyolc forint, 

· a Költségtérítés nettó 867 476 700,-Ft, azaz nyolcszázhatvanhétmillió- négyszázhetvenhatezer- hétszáz forint + 234 218 709,-Ft, azaz kettőszázharmincnégymillió- kettőszáztizennyolcezer- hétszázkilenc forint áfa, mindösszesen 1 101 695 409,-Ft, azaz egymilliárd- százegymillió- hatszázkilencvenötezer- négyszázkilenc forint,
· a Tartalékkeret nettó 15 000 000-Ft, azaz tizenötmillió forint + 4 050 000,-Ft, azaz négymillió- ötvenezer forint áfa, mindösszesen 19 050 000,-Ft, azaz tizenkilencmillió- ötvenezer forint. Ezen összeg előirányzott szakterületi bontása, továbbá a Keretszerződés 2. sz. mellékletének 2. pontja (Ellentételezés számítási módszere, általános követelmények) szerinti kalkulációja jelen Éves Szerződés 2. számú mellékletében található, amely az Éves Szerződés elválaszthatatlan részét képezi.

Az Önkormányzat a  a Közfeladat-ellátó részére a 2026. évre Előirányzott Ellentételezésből 682 818 305,-Ft, azaz Hatszáznyolcvankettőmillió-nyolcszáztizennyolcezer-háromszázöt  forint összegre a fedezetet a Fővárosi Önkormányzat 2027. évi költségvetésében a „825001 BFVK Zrt. közszolgáltatás” címen biztosítja.


3. Feladatok finanszírozása 

3.1. Felek megállapodnak, hogy a 2026. évi Éves Szerződésben meghatározott feladatok egy részének finanszírozásaként meghatározott Szolgáltatási díj és a Tartalékkeret kifizetése a feladatok évközbeni változásához igazodóan az Önkormányzattal havonta egyeztetendő likviditási terv alapján, likviditási alapon, az aktuális működéshez szükséges forrásigényhez igazodóan történjen az éves keretösszegen belül, figyelemmel a Közfeladat-ellátó rendelkezésére álló pénzeszközökre.

3.2. Felek megállapodnak, hogy a Keretszerződéstől eltérően jelen Éves Szerződésben meghatározott Költségtérítés kifizetése a likvid finanszírozás szabályaitól eltérő módon a 4.7. pontan meghatározottak szerint történik.

4. Likviditási tervre, utalásra, számlázásra vonatkozó rendelkezések:

4.1. A Közfeladat-ellátó köteles minden hónap (N. hó) 15. napjáig elkészíteni és megküldeni az Önkormányzat részére a Keretszerződés 2.a. számú melléklete szerinti likviditási tervet (a továbbiakban: Likviditási Terv), amely tartalmazza egyrészt a következő hónap várható kifizetésein alapuló aktualizált és megalapozott tárgyhavi likviditási tervét, azaz a Közfeladat-ellátó havi likviditási igényét (a továbbiakban: Havi Likviditási Terv (N+1). hó), másrészt a tárgyhót követő három hónapra vonatkozó tájékoztató jellegű likviditási tervét (a továbbiakban: Gördülő Likviditási Terv ((N+2). hó;(N+3). hó;(N+4). hó)). A Havi Likviditási Tervet az Önkormányzat minden hónap 23. napjáig megvizsgálja és egyetértése esetén dönt annak elfogadásáról. Amennyiben az Önkormányzatnak valamilyen észrevétele, kifogása van a Közfeladat-ellátó által benyújtott Havi Likviditási Tervvel kapcsolatban, úgy erről a Felek egyeztetnek, azzal, hogy a finanszírozás tényleges mértékéről az Önkormányzat legkésőbb a hónap 25. napjáig dönt. Az adott havi likviditási igényre vonatkozó számlák az Önkormányzat döntése alapján fizethetők ki. 

4.2. A Likviditási Tervhez a Közfeladat-ellátó köteles minden hónapban csatolni a Likviditási Terv benyújtást megelőző napi számlaegyenlegére vonatkozó kimutatást az összes pénzforgalmi számlája tekintetében.

4.3. Az Önkormányzat az általa visszaigazolt Havi Likviditási Terv szerinti forrás összegét havonta az elfogadott likviditási tervben foglalt ütemezéssel és feltételekkel teljesíti a Közfeladat-ellátó bankszámlájára.

4.4. Amennyiben az adott hónap során a Havi Likviditási Tervben jelzett forrás elégtelennek bizonyulna, úgy a Közfeladat-ellátó az adott hónap 15. napjáig módosított likviditási tervet köteles készíteni és megküldeni azt az Önkormányzat részére. Az Önkormányzat a módosított likviditási terv elfogadásának kérdésében 3 munkanapon belül dönt.
Amennyiben a jelen pontban meghatározott határidő munkaszüneti napra esik, a határidő a munkaszüneti napot követő első munkanapon jár le.

4.5. Közfeladat- ellátó az elszámolással, fizetéssel érintett naptári hónapot követő hó 30. napjáig 1 havi Szolgáltatási díjának megfelelő összegről az időszakos elszámolás szabályai és az általános forgalmi adóról szóló 2007. évi CXXVII. törvény (továbbiakban Áfa. tv.) 58. § (1a) bekezdés b) pontja szerint számlát állít ki a számla keltétől számított 90 napos fizetési határidő feltüntetésével, azzal, hogy az Önkormányzat által történő kifizetésre a szerződés 4.1. pont szerinti döntés alapján kerül sor. A számlát a kiállítást követő 2 munkanapon belül a Közfeladat-ellátó eljuttatja az Önkormányzat részére, ennek meghiúsulása a fizetési késedelmet kizárja.  

4.6. A Tartalékkeretből finanszírozásra kerülő feladatokról a Közfeladat-ellátó az Áfa tv. szabályai szerint a számlakibocsátásra nyitva álló határidőn belül gondoskodik a számla kibocsátásáról, a számla keltétől számított 30 napos fizetési határidő feltüntetésével azzal, hogy az Önkormányzat által történő kifizetésre a szerződés 4.1. pont szerinti döntés alapján kerül sor. A számlát a kiállítást követő 2 munkanapon belül a Közfeladat-ellátó eljuttatja az Önkormányzat részére, ennek meghiúsulása a fizetési késedelmet kizárja.  

4.7. Közfeladat- ellátó az elszámolással, fizetéssel érintett naptári hónapot követő hó 30. napjáig a tárgyhónapban felmerült és a Költségtérítésből finanszírozandó időszakos teljesítésű közvetített szolgáltatás összegéről Áfa. tv.58. § (1a) bekezdés b) pontja szerint számlát állít ki a számla keltétől számított 30 napos fizetési határidő feltüntetésével. A számlát a kiállítást követő 2 munkanapon belül a Közfeladat-ellátó eljuttatja az Önkormányzat részére, ennek meghiúsulása a fizetési késedelmet kizárja. 
A Közfeladat-ellátó a Költségtérítésből finanszírozandó eseti feladatokról szóló számláit a közvetített szolgáltatásról befogadott számla teljeskörű (pénzügyi, számviteli, műszaki) ellenőrzését követően, vagy egyéb esetben a teljesítéstől számított 8 napon belül a számla keltétől számított 30 napos fizetési határidő feltüntetésével állítja ki. A számlát a kiállítást követő 2 munkanapon belül a Közfeladat-ellátó eljuttatja az Önkormányzat részére, ennek meghiúsulása a fizetési késedelmet kizárja. 

4.8. A Felek rögzítik, hogy a tárgyévben elvégzett időszakos elszámolású szolgáltatások éves teljesítésének elszámolására a tárgy naptári évet követően a Keretszerződésben rögzített rendelkezések alapján kerül sor, melyről helyesbítő, vagy új számla kerül kiállításra.

5. Szolgáltatási szint 
5.1. A Közfeladat-ellátási Tevékenységek jelen Éves Szerződés időtartama alatt – a Külön Jogszabályok rendelkezései alkalmazása mellett – az Éves Szerződés elválaszthatatlan részét képező 1. számú I. mellékletben meghatározott Vagyongazdálkodási közfeladatok szerint kerülnek teljesítésre.
5.2. Az Éves Szerződés időtartama alatt a Közfeladat-ellátási Tevékenységek teljesítésével érintett Vagyon körét, valamint egyes vagyonelemek esetében a konkrétan hozzájuk rendelt feladatokat aktualizáltan jelen Éves Szerződés Vagyonelemek és egyes kapcsolódó közfeladatok megjelölésű 1. számú II. melléklete tartalmazza.

6. A Biztosítás Fedezete 
Felek megállapodnak, hogy a Közfeladat-ellátó szakmai felelősségbiztosításának fedezeti értéke(i) az Éves Szerződés időtartama alatt, üzemeltetési és bérbeadási tevékenységre 10 000 000,-Ft, azaz tízmillió forint, ingatlanközvetítés vonatkozásában 25 000 000,-Ft, azaz huszonötmillió forint, ingatlan értékbecslés tekintetében 12 500 000,-Ft azaz tizenkétmillió-ötszázezer forint.


7. A Teljesítmény Kötbér aktualizálása 
Felek megállapodnak, hogy a Teljesítmény Kötbér vonatkozásában a Keretszerződés 2. sz. mellékletében (Ellentételezés számítási módszere) foglalt mértékek alkalmazandók az Éves Szerződés időtartama alatt, egyebekben aktualizálás nem szükséges. 

8. Az Észszerű Nyereség maximális értéke 
Felek megállapodnak, hogy az Önkormányzat az Előirányzott Ellentételezés részeként 2026. évre nettó 27 168 077,-Ft, azaz huszonhétmillió- százhatvannyolcezer- hetvenhét forint + 7 335 381,-Ft áfa, azaz hétmillió- háromszázharmincötezer- háromszáznyolcvanegy forint áfa, mindösszesen bruttó: 34 503 458,-Ft, azaz harmincnégymillió- ötszázháromezer- négyszázötvennyolc  forint, a Keretszerződés 2. sz. melléklet 1. pontja szerinti Észszerű Nyereséget biztosít a Közfeladat-ellátó részére.

9. A közfeladat ellátása során keletkező adatok felhasználási joga

9.1. Felek megállapodnak abban, hogy a Közfeladat-ellátó jelen Éves Szerződés teljesítése során a közfeladat ellátásával összefüggésben keletkező és ekként általa gyűjtött, továbbá e feladatokkal összefüggésben a Közfeladat-ellátó által harmadik féltől beszerzett adatokhoz és adatbázisokhoz (a továbbiakban: Adatkörök) az Önkormányzat részére és vele egyeztetve hozzáférési jogot és felhasználási jogot biztosít.

9.2. A 9.1. pont szerinti felhasználási jog alapján az Önkormányzat jogosult:
a) az Adatköröket megismerni,
b) az Adatköröket kezelni, másolni, tárolni és rendszerezni, azokból további adatbázisokat előállítani,
c) az Adatköröket a közszolgáltatás szervezése, stratégiai tervezése, ellenőrzése és fejlesztése érdekében felhasználni.
9.3. Közfeladat-ellátó szavatolja, hogy az általa gyűjtött Adatkörökre vonatkozóan rendelkezik minden olyan jogosultsággal, amely a felhasználási jog Önkormányzat részére történő biztosításához szükséges, és hogy az harmadik személy jogait nem sérti, illetve vállalja, hogy valamely Adatkör harmadik féltől való beszerzése során biztosítja, hogy a felhasználási jog Önkormányzat részére történő biztosítását harmadik személy jogai ne korlátozzák.

9.4. Felek rögzítik, hogy amennyiben az Adatkörök személyes adatokat is tartalmaznak, azok kezelése és felhasználása során Felek a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács 2016. április 27-i (EU) 2016/679 Rendeletében foglaltak szerint járnak el.

9.5. Jelen Éves Szerződés teljesítése során az egyes Adatkörök átadásának pontos módját, gyakoriságát és formátumát a Felek esetileg határozzák meg. 

9.6. Felek rögzítik, hogy az Önkormányzat által jelen Éves Szerződés alapján megszerzett hozzáférési és felhasználási jogok a jelen Éves Szerződés megszűnését követően is fennmaradnak.

9.7. Felek a 9.1. pont szerinti hozzáférési és felhasználási jogra vonatkozó rendelkezéseket és az annak vonatkozásában kialakult gyakorlatot legkésőbb a Keretszerződés soron következő módosításának előkészítése során felülvizsgálják, és amennyiben a felülvizsgálat eredménye alapján annak feltételei fennállnak, a felülvizsgált rendelkezéseket és az annak vonatkozásában kialakult gyakorlatot a hatályos Keretszerződés részévé teszik.

10. Felek egyéb jogai és kötelezettségei 
10.1. Az Önkormányzat 2026. évi összevont költségvetésének ütemezett felülvizsgálatáról szóló 33/2025. (XII.30.) önkormányzati rendeletének 1.§-a alapján a Közgyűlés az Önkormányzat Költségvetési rendeletét 2026. június 30-ig felülvizsgálja, és szükség esetén módosítja.
10.2. A 10.1. pont végrehajtásával párhuzamosan Felek kötelezettséget vállalnak arra, hogy az Önkormányzat pénzügyi helyzete, valamint a Közfeladat-ellátó rendelkezésre álló finanszírozási feltételek, továbbá az éves szerződés műszaki tartalmának előrehaladása ismeretében teljeskörűen felülvizsgálják a jelen Éves Szerződés forrásigényét, az ellátandó közfeladatok műszaki tartalmát, teljesítésének műszaki és pénzügyi ütemezését, amelynek eredményeként az Éves Szerződést szükség esetén módosítják.
10.3. A felülvizsgálathoz kapcsolódóan a Közfeladat-ellátó 2026. május 31-ig köteles megküldeni a kapcsolattartó részére az évközi (első negyedéves időszaki) jelentést 2026. március 31-i tényadatokkal a felülvizsgálat előkészítéseképp.
10.4. A Költségvetési rendelet 29. §. alapján a Közfeladat-ellátó 2026. augusztus 20-ig évközi (első féléves időszaki) jelentést köteles készíteni 2026. június 30-i tényadatokkal és megküldeni a kapcsolattartó részére. 

10.5. Fentieken túl Közfeladat-ellátó köteles a Keretszerződés 9.1 pontja alapján a Közfeladat-ellátási Tevékenysége teljesítéséről félévenként az időszak végét (2026. június 30.) követő 60 napon belül, valamint a végleges éves elszámolással egyidejűleg a Keretszerződés 3. sz. mellékletében (Közfeladat-ellátási beszámoló) meghatározott formában és tartalommal az Önkormányzatot tájékoztatni. Az Éves Közfeladat-ellátási Beszámolóban Közfeladat-ellátó az Ellentételezés elszámolásáról, valamint a Keretszerződés teljesítésének és a Közfeladat-ellátási Tevékenység ellátásának tapasztalatairól – számszerű adatokkal alátámasztottan – összesítő tájékoztatást nyújt az Önkormányzat részére.
10.6. A Közfeladat-ellátó a Keretszerződés 7.5 pontja (Éves elszámolás) szerint köteles jelezni az Önkormányzatnak a 2026. évre vonatkozó várható adatai alapján a Keretszerződés 7.6 pont (Alulfinanszírozás megtérítése) szerinti Alulfinanszírozás vagy 7.7 pont (Túlfinanszírozás megtérítése) szerinti Túlfinanszírozás becsült összegét (ha van ilyen), annak érdekében, hogy az figyelembe vehető legyen – az esettől függően – az Önkormányzat 2027. évre vonatkozó költségvetésének tervezésében. E kötelezettség teljesítésének határideje: 2026. szeptember 30. Az Önkormányzat jogosult a Közfeladat-ellátó által készített szakmai programot és Ellentételezési igényt ellenőrizni és arról szükség szerint egyeztetést kezdeményezni.
10.7. [bookmark: _Hlk187321565]Közfeladat-ellátó a Keretszerződés 7.5 pontjával (Éves elszámolás) összhangban az éves auditált beszámolóval egyidejűleg elkészíti és benyújtja az Önkormányzat részére az Éves Közfeladat-ellátási Beszámolóját, mely alapján köteles a 2026. évi Ellentételezésről legkésőbb 2027. április 30-ig elszámolni (az éves auditált beszámolóval egyidejűleg). Az éves elszámolást megelőzően Közfeladat-ellátó a 2026. évi Ellentételezés összegére vonatkozóan köteles az Önkormányzattal legkésőbb február 28-ig előzetes egyeztetést lefolytatni.

10.8. Közfeladat-ellátó feladatai ellátása során köteles megtenni mindazon nyilatkozatokat és intézkedéseket, amelyek az Éves Szerződés szerinti feladatok maradéktalan ellátásához szükségesek.
10.9. Közfeladat-ellátó az Önkormányzat meghatalmazása és a hatáskörrel rendelkező testülete döntésének alapján jogosult aláírni szerződéseket, továbbá egyoldalú kötelezettségvállalásról szóló nyilatkozatokat, és azokat megküldeni pénzügyi ellenjegyzés érdekében, az alapjukat képező dokumentumokkal együtt.
10.10.  Közfeladat-ellátó jogosult az Éves Szerződés 1. II. sz. mellékletében a „Feldolgozásra, hasznosításra, értékesítésre kijelölt ingatlanok listája” (II/6.), az „értékesítési terv 2026. év” (II/4) listákban felsorolt ingatlanokat – meghatározott céljuk szerinti felhasználásig – a hatályos jogszabályok keretei között bérbeadás útján vagy egyéb módon bevétel elérése és költségek csökkentése érdekében átmenetileg hasznosítani, továbbá igény szerint – az Önkormányzat által meghatározott körben – üzemeltetési, így különösen, de nem kizárólag eseti veszélyelhárítási-, karbantartási-, hibaelhárítási- bontási feladatokat ellátni.

11. 	Elszámolási, nyilvántartási rendelkezések a különleges jogrend (így pl: a veszélyhelyzet) idején:

A Közfeladat-ellátó az Alaptörvény szerinti különleges jogrend (rendkívüli állapot, szükségállapot vagy veszélyhelyzet) idején köteles a jelen Éves Szerződésben meghatározott feladatain túl, a Keretszerződéssel összhangban a különleges jogrenddel összefüggésben felmerülő, a tervezett közfeladat-ellátás költségeit meghaladó többletfeladatainak költségeit a Havi Likviditási Tervben elkülönítetten bemutatni, emellett köteles ezen költségeket elkülönítetten kezelni, illetve nyilvántartani. 
Közfeladat-ellátó mind a Havi Likviditási Tervben, mind a Gördülő Likviditási Tervben, valamint az Éves elszámolás során egyaránt köteles bemutatni a különleges jogrenddel összefüggésben jelentkező többletköltségek fedezetére az Önkormányzaton kívülről kapott egyéb forrásokat, juttatásokat is, amelyeket figyelembe kell venni a finanszírozás elszámolása során. Közfeladat-ellátó az Éves Közfeladat-ellátási Beszámoló összesítő tájékoztatásában számszerű adatokkal alátámasztottan köteles bemutatni a különleges jogrenddel összefüggésben jelentkező többletköltségeket és a fedezetére biztosított forrásokat.

12. Kapcsolattartás
Az Önkormányzat kapcsolattartó címe:

Cím:			Budapest Főváros Önkormányzata
 Főpolgármesteri Hivatal
 1052 Budapest, Városház utca 9-11.
 H-1052 Budapest
E-mail:				LorinczV@budapest.hu
Kapcsolattartó:		Vagyongazdálkodási Főosztály, dr. Lőrincz Valéria főosztályvezető
Szociálpolitikai Főosztály, Nagy Gábor főosztályvezető
e-mail: nagy.gabor@budapest.hu 
Hivatalüzemeltetési és Intézményfejlesztési Főosztály, Szabó Nándor főosztályvezető, 
e-mail: Szabo.Nandor@budapest.hu

Közfeladat-ellátó kapcsolattartó címe:

Cím:			Budapest Főváros Vagyonkezelő Központ Zrt.
                        		1013 Budapest, Attila u. 13/a.
E-mail:			bfvk@bfvk.hu
Kapcsolattartó:	vezérigazgatóság


13. 	Záró rendelkezések 
13.1. Az Éves Szerződésben nem szabályozott kérdésekben a Keretszerződés az irányadó.

13.2. Felek rögzítik, hogy a Közfeladat-ellátó feladatát képezi többek között a Budapest Főváros Önkormányzata a fővárosi közösségi költségvetési program általános szabályairól szóló 21/2023. (X. 06.) önkormányzati rendelet szerinti közösségi költségvetési program tárgyévi pályázatainak elbírálásában való közreműködés, valamint a nyertes közösségi költségvetési projektek szakmai tartalmának előkészítésében való részvétel, melyek a Közfeladat-ellátó közfeladataihoz kapcsolódnak.

13.3. Jelen Szerződést mindkét Fél elolvasta, megértette, és mint akaratával teljes mértékben megegyezőt jóváhagyólag írta alá.




AZ ÉVES SZERZŐDÉS MELLÉKLETEI

Jelen Éves Szerződés elválaszthatatlan részeit képezik az alábbi mellékletek:
1. sz. Melléklet:	2026. január 1. és 2026. december 31. közötti időszak Vagyongazdálkodási közfeladatainak meghatározása (I.), Vagyonelemek és egyes kapcsolódó közfeladatok 2026. (II.)
2.sz. Melléklet:	az Előirányzott Ellentételezés mértéke
3. sz. Melléklet:	Bérbeadási Terv
4. sz. Melléklet:	Üzemeltetési Terv
5. sz. Melléklet:	Eljárási rend


Budapest, 2026....................................		     Budapest, 2026....................................


Budapest Főváros Önkormányzata	Budapest Főváros Vagyonkezelő Központ 
                                                       Zártkörűen Működő Részvénytársaság


______________________________	_____________________________
              Karácsony Gergely	Barts J. Balázs
 	főpolgármester hatáskörében eljárva	vezérigazgató
	Kiss Ambrus főigazgató


Budapest, 2026………………………. 
Pénzügyi ellenjegyzést végezte:

[bookmark: _Hlk98502088]_________________________                          		     _________________________

                  dr. Must Rita
             kamarai jogtanácsos
	(KASZ: 36082087)




A Budapest Főváros Vagyonkezelő Zrt. 2026. évi Éves Szerződés mellékletei

1. sz. melléklet:	Közfeladat-ellátási Tevékenység aktuális konkrét feladatainak meghatározása.

I. Társaság által ellátott közfeladatok
I.1.	Nem lakáscélú ingatlanhasznosítás
I.2.	Ingatlanok és kapcsolódó vagyonértékű jogok leltározása
I.3.	Nem lakáscélú ingatlan üzemeltetés
I.4.	Lakáscélú ingatlanüzemeltetés
I.5.	Ingatlan és ingó vagyon értékbecslés
I.6.	Mérnök szakértői tevékenység
I.7.	Ingatlan értékesítés és jogi rendezés
[bookmark: _Hlk67486471]I.8.	Portfolió vagyonhasznosítás
I.9.	Vagyongazdálkodási tervhez kapcsolódó feladatok
I.10.	Ingó vagyonnal való gazdálkodás
I.11. 	Lakásügynökséggel kapcsolatos feladatok

II. Vagyonelemek meghatározása közfeladatonként

II.1.	Nem lakáscélú üzemeltetett és bérbe adható ingatlanok
II.2.	Nem lakáscélú csak bérbe adható ingatlanok
II.3.	Nem lakáscélú csak üzemeltetett ingatlanok
II.4.	Ingatlan értékesítési terv 
II.5.	Üzemeltetett lakások
II.6.	Feldolgozásra, hasznosításra, értékesítésre kijelölt ingatlanok listája 
II.7.	Kiemelt önkormányzati ingatlanfejlesztések 
II.8.	A Közfeladat-ellátó által kezelt stratégiai besorolású gazdasági társaságok 
II.9.	A Közfeladat-ellátó által kezelt üzleti besorolású gazdasági társaságok
II.10.	Ingó vagyon értékesítése 
II/10/a	Magyar Államkincstártól átvett ingók, egyéb értékesítésre váró eszközök
	II/10/b	Patikabútorok
	II/10/c	FSZEK ingóságok
	II/10/d XI. ker. Ménesi út 94. ingóságok
	II/10/e BDK kandeláberek és tartozékaik


2.sz. melléklet	az Előirányzott Ellentételezés mértéke

2.1.	Ellentételezés számítás
2.2.	Ellentételezés számítás közfeladat-ellátási tevékenységenként

3.sz. melléklet	Bérbeadási Bevételi Terv

4.sz. melléklet	Üzemeltetési Terv

4.1.	Üzemeltetési tevékenység előirányzott ellentételezés igénye
4.2.	Lakások üzemeltetési tevékenységének előirányzott ellentételezés igénye ingatlanonkénti bontásban
4.3.	Nem lakáscélú üzemeltetett és bérbe adható ingatlanok összesítő (az üzemeltetési és hasznosítási tevékenység előirányzott) ellentételezés igénye
	4.3.1	Nem lakáscélú üzemeltetett és bérbe adható ingatlanok üzemeltetési és hasznosítási tevékenységének ellentételezés igénye ingatlanonként
	4.3.2	Nem lakáscélú csak üzemeltetett ingatlanok üzemeltetési és hasznosítási tevékenységének ellentételezés igénye ingatlanonként

5.sz. melléklet	Eljárási rend

